கேள்வி: கன்னிக்கோவில் இராஜா பற்றி தகவல் சொல்.
பதில்: கன்னிக்கோவில் இராஜா (''kannikovil raja'') இந்தியா தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். 1975 ஆம் ஆண்டு டிசம்பர் மாதம் 11 ஆம் தேதியன்று இவர் பிறந்தார். செ.இராஜா என்பது இவரது இயற்பெயராகும். கவிஞர், எழுத்தாளர், பதிப்பாளர், இதழாசிரியர், சிறார் இலக்கியச் செயல்பாட்டாளர், கட்டுரையாளர், புத்தகம் மற்றும் இதழ்கள் வடிவமைப்பாளர் என தொடர்ந்து இயங்கி வருகிறார். குழந்தைகளுக்கான கதைசொல்லியாகவும் பரவலாக அறியப்படுகிறார். தினமணி சிறுவர்மணி, இந்து தமிழ் திசை போன்ற இதழ்களில் சிறுவர்களுக்காகப் பல கதை, கட்டுரைகளை எழுதியுள்ளார். கவிஞாயிறு தாராபாரதி ஐக்கூ விருது, அழ. வள்ளியப்பா நினைவுப் பரிசு, ஈரோடு தமிழன்பன் விருது உள்ளிட்ட பல்வேறு விருதுகளைப் பெற்றுள்ளார். வாழ்க்கைக் குறிப்பு சென்னை அபிராமபுரத்தில் உள்ள கன்னிக்கோவில் பள்ளத்தில், செந்தாமரை-கஸ்தூரி தம்பதியருக்கு மகனாகப் பிறந்தார். இராஜா முத்தையா மேல்நிலைப்பள்ளியில் பயின்றார். அண்ணாமலைப் பல்கலைக்கழகத்தில் அஞ்சல் வழியில் பயின்று இளங்கலை பட்டம் பெற்றார். இதழாளராகவும், புத்தகம் மற்றும் இதழ்கள் வடிவமைப்பாளராகவும் பணியாற்றினார். டாக்டர் அம்பேத்கார் இரவுப் பாடசாலை ஒன்றைத் தொடங்கி மாணவர்களுக்குத் தமிழ் கற்பித்தார். இராஜேஸ்வரி என்ற பெண்ணை திருமணம் செய்து கொண்டார். தம்பதியருக்கு ஒரு மகன், ஒரு மகள் என இரண்டு குழந்தைகள் உள்ளனர்.
கேள்வி: கன்னிக்கோவில் இராஜா - சிறார் இலக்கியம் பற்றி விளக்கவும்.
பதில்: தான் எழுதிய சிறார் பாடல்களைத் தொகுத்து மழலைச்சிரிப்பு என்ற தலைப்பில் நூலாக வெளியிட்டார். குழந்தை இலக்கிய எழுத்தாளர்களின் வாழ்க்கையைத் தொகுத்து ஒரு நூலாக வெளியிட்டார்.